Konstantinas Grevinkas

Konstantinas Grevinkas (, , 1819 m. sausio 14 d. Viljandis – 1887 m. birželio 30 d. Tartu) – Estijos geologas ir archeologas, mineralogijos daktaras.

Biografija 
1837–1841 m. studijavo Tartu, 1842–1843 m. Freiburgo ir 1844–1845 m. Berlyno universitetuose. 1845 m. filosofijos daktaras, 1860 m. mineralogijos daktaras.

1846-1854 m. dirbo Peterburgo mokslų akademijos Mineralogijos muziejuje; surengė ekspedicijų į Uralą ir Skandinaviją. Nuo 1854 m. Tartu universiteto profesorius.

Jo vardu pavadintas Grevinko ledynas Aliaskoje.

Mokslinė veikla 
1849 m. dalyvavo mokslinėje ekspedicijoje į tuo metu Rusijai priklausiusią Aliaską, aprašė jos kalnynus ir ledynus. 1861 m. ir 1878 m. išspausdino Rytų Baltijos valstybių geologijos žemėlapius, kuriuose parodyti ir Šiaurės Lietuvos geologinės sandaros bruožai. Aprašė Lietuvos devono, permo, triaso, juros, kreidos darinius bei prekvartero uolienų riedulius Lietuvoje ir Latvijoje, tyrė meteoritus.

Vienas iš pirmųjų susidomėjo Rytų Baltijos valstybių archeologija; tyrė neolito ir geležies amžiaus archeologijos paminklus, 1868 m. jo kasinėti Dimitravo kapinynas, Jazdų kapinynas ir Pryšmančių kapinynas. Aprašė apie 120 archeologinių radinių, aptarė jų sandarą ir radimo aplinkybes.

Bibliografija 
 Das Steinalter der Ostseeprovinzen Liv-Esth-und Kurland einiger angrenzenden Landstriche (Kai kurių Baltijos jūros provincijų Livonijos – Estijos ir Kuršo bei gretimų vietovių akmens amžius), Dorpat, 1865 m.
 Zur Kenntniß der in Liv-, Esth- und Kurland aufgefundenen Steinwerkzeuge heidnischer Vorzeit; Dorpat, 1871
 Zur Archäologie des Balticums und Rußlands; Archiv f. Anthropologie 1874, 1879
 Über die Meteoritenfälle von Pillistfer, Buschhof und Igast in Liv- und Kurland; (mit Carl Ernst Heinrich Schmidt)
 Grewingk’s Geology of Alaska and the Northwest Coast of America. Contributions Toward Knowledge of the Orographic and Geognostic Condition of the Northwest Coast of America, with the Adjacent Islands

Literatūra 
 C. Schmidt: Lebensbild des Prof. C. A. Grevingk; Verhdl. d. gel. esthn. Gesellschaft Bd. XIII, Dorpat 1887

Šaltiniai 

Estijos archeologai
Lietuvos archeologai
Geologai